Hei 😊 August er over og vi beveger oss inn i en ny flott høstmåned med alle fargene den presenterer.

**Månedens sanger/eventyr:**

* Bukken Bruse, sanger om dyr

**Månedens bøker:**

**Praktiske opplysninger:**

* HUSK å merke ALT! (regntøy, sko, klær, smokker, tepper matbokser ++++)
* Barnehagen sine telefonnr.

 61 18 71 79 (Lille My)- 46966814 94832297 (Knerten)

* Ta med drikkeflaske TIL BHG, OG HJEM IGJEN HVER DAG.
* Barnehagens åpningstid: 06.30 – 17.00
* Frokost til Knerten og Lille My vil være inne på Lille My fra kl. 07 – 08. Barna har med egen niste. Barna får mat av bhg kl. 11 og kl. 14.

**Bursdager:**

* 28.09 Peder Alexander 2 år

HIPP HIPP HURRAAAAAAAA 😊

Overgangen til Knerten er godt i gang, og vi fortsetter å ha fokus på trygghet og tilhørighet. Samtidig har vi fått inne ei ny jente på Knerten. Vi tar henne godt i mot og jobber videre med det gode felleskapet i gruppen og inkludering av nye inn i den. Vi ser at overgangen mellom lille my og knerten også har vært – og er litt tøff for noen av barna, så vi har brukt dagene på å gjøre hverdagen best mulig og tryggest mulig for alle barna, både nye og gamle.

Dette har ført til at det ikke har blitt turer i august, men vi har vært ute i all slags vær. Vi har plasket i sølepytter og syklet flere hundre kilometer til sammen både med og uten henger. Vi har opplevd mestringsfølelsen av å komme oss opp på det store lekestativet alle sammen og vi hjelper hverandre når vi ser noen trenger det. Noen trenger kanskje en støttende voksen, som holder på oss mens vi klatrer opp på stigen, selv om vi klarer det selv. Barna er veldig glade i å få høre at de har klart det helt selv! For det har de jo gjort, det er bare litt skummelt og høyt for noen av oss. Nå i september vil vi søke mer utfordringer, og komme oss ut på noen turer. Vi ønsker å begynne med turer igjen nå i september. Turdager vil være på onsdager denne måneden. Vi ønsker at dere pakker sekkene til barna denne dagen med drikkeflaske (dere kan også ha med dere varmt drikke) og ekstra votter ved behov denne dagen.

Nettsiden jobber vi med, og mer vil komme inn her de neste ukene.

Vi skal ha HMS uke i månedsskiftet, Uke 39. Egen plan på denne uka kommer i september. På årsplanen finner dere et årshjul, der kan dere se når foreldresamtale blir, når vi skal ha foreldremøte og masse mer. I september kan vi sette opp oppstartsamtaler for de som ønsker dette. Dette er kort samtale på 15min, hvor vi snakker om oppstarten og kan svare på spørsmål dere eventuelt har om egent barn/rutiner eller andre saker. I rammeplanen står det: *«Samarbeidet mellom hjemmet og barnehagen skal alltid ha barnets beste som mål. Foreldre og barnehagens personale har et felles ansvar for barnets trivsel og utvikling».*

|  |
| --- |
| **Rammeplan:**Rammeplanen sier: Barnehagen skal tilpasse rutiner og organisere tid og rom slik at barnet får tid til å bli kjent, etablere relasjoner og knytte seg til personalet og til andre barn.Barnehagen skal bidra til å fremme barnas tilhørighet til samfunnet, natur og kultur. |

**Fagområder:**

|  |  |  |  |  |  |  |
| --- | --- | --- | --- | --- | --- | --- |
| **Kommunikasjon, språk og tekst**:Oppleve glede og spenning ved høytlesning, eventyr, fortelling, sang og samtale | **Kropp, bevegelse, mat og helse:**Opplever trivsel, glede og mestring ved allsidige bevegelseserfaringer, inne og ute, året rundt | **Kunst, kultur og kreativitet:**Ta i bruk fantasi, kreativ tenkning og skaperglede | **Natur, miljø og teknologi:**Barna får erfaringer med å være ute i all slags vær | **Antall, rom og form:**Barna erfarer størrelser i sine omgivelser | **Etikk, religion og filosofi:**Barnehagen skal legge til rette for gode møteplasser i barnehagehverdagen hvor barna kan dele følelser, fokus og intensjoner. | **Nærmiljø og samfunn:**Barna blir kjent i og rundt barnehagen |